Kamu bisa jelasin ke aku soal Frigat pelbagai peranan FREMM dalam bahasa melayu?

FREMM ("Frigat pelbagai peranan Eropah"; Perancis: Frégate européenne multi-mission; Itali: Fregata europea multi-missione) adalah sebuah kelas frigat pelbagai guna yang telah direka oleh firma DCNS/Armaris dan Fincantieri untuk kegunaan Tentera Laut Perancis dan Tentera Laut Itali. Kapal sulung dari kelas ini, Aquitaine, telah ditauliahkan pada bulan November 2012 oleh Tentera Laut Perancis. Di Perancis, kelas ini dikenali sebagai kelas-Aquitaine, sementara di Itali ia dikenali sebagai kelas-Bergamini. Itali telah memesan enam buah kapal versi kegunaan am dan empat buah versi untuk peperangan anti kapal selam; dua buah kapal terakhir untuk Tentera Laut Itali akan memiliki keupayaan peperangan anti udara, peluru berpandu anti balistik dan serangan permukaan. Perancis pula memesan enam buah versi anti kapal selam, dan dua buah versi pertahanan udara.